CELEX: 32014R0920
Language: fi
Date: 2014-08-21 00:00:00
Title: Komission täytäntöönpanoasetus (EU) N:o 920/2014, annettu 21 päivänä elokuuta 2014 , tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

26.8.2014   
            
            
               FI
            
            
               Euroopan unionin virallinen lehti
            
            
               L 252/1
            
         KOMISSION TÄYTÄNTÖÖNPANOASETUS (EU) N:o 920/2014,
   annettu 21 päivänä elokuuta 2014,
   tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’, joka on mainitun asetuksen liitteenä I.
            
         
               (2)
            
            
               Kalanlihapalat luokitellaan yhdistetyn nimikkeistön nimikkeen 0304 fileiksi tai muuksi kalanlihaksi siitä riippuen, voidaanko tällaiset kappaleet tunnistaa kalafileistä saaduiksi.
            
         
               (3)
            
            
               Ilmaisua ”fileet (ns. ’loins’)” käytetään yhdistetyssä nimikkeistössä synonyymina suurten kalojen fileille. Koska kalavalmisteita ja -säilykkeitä koskevassa yhdistetyn nimikkeistön nimikkeessä 1604 käytetään jo ilmaisua ”fileet (ns. ’loins’)”, tällainen viittaus olisi lisättävä kaloja koskevaan yhdistetyn nimikkeistön 3 ryhmään.
            
         
               (4)
            
            
               Kun otetaan huomioon tonnikalojen (Thunnus spp.), miekkakalan (Xiphias gladius), marliinien, purjekalojen (Istiophoridae-heimo) ja valtamerissä elävien haiden (Hexanchus griseus; Cetorhinus maximus; Alopiidae-heimo; Rhincodon typus; Carcharhinidae-heimo; Sphyrnidae-heimo; Isuridae-heimo) kaltaisten suuren kalojen anatomia, yhdestä kalasta voidaan saada enintään neljä melko suurta kalafileetä (oikealta ja vasemmalta puolelta sekä ylä- ja alapuolelta).
            
         
               (5)
            
            
               Yhdistetyn nimikkeistön johdonmukaisen soveltamisen varmistamiseksi olisi selkeytettävä sellaisten suurista kaloista saatujen nimikkeen 0304 kalafileiden (myös paloiteltujen) luokittelu, joista käytetään ilmaisua ”fileet (ns. ’loins’)”.
            
         
               (6)
            
            
               Näin ollen yhdistetyn nimikkeistön toisen osan 3 ryhmään olisi lisättävä lisähuomautus, jotta yhdistetyn nimikkeistön yhdenmukainen tulkinta varmistettaisiin kaikkialla unionissa.
            
         
               (7)
            
            
               Sen vuoksi asetuksen (ETY) N:o 2658/87 liitettä I olisi muutettava.
            
         
               (8)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (ETY) N:o 2658/87 liitteenä I olevan yhdistetyn nimikkeistön toisen osan 3 ryhmään 2 lisähuomautus seuraavasti:
   
      
                  ”2.
               
               
                  Kolmannessa alakohdassa tarkoitetuissa CN-alanimikkeissä ilmaisu ’fileet’ kattaa myös ilmaisun ’fileet (ns. ’loins’)’ eli kalan ylä- tai alapuolen taikka oikean tai vasemman puolen muodostavat lihasuikaleet, jotka eivät sisällä päätä, suolia, eviä (selkä-, perä-, pyrstö-, vatsa- ja rintaeviä) eivätkä luita (selkärankaa, muita suuria selkäluita, vatsaluita, kylkiluita, kidusluita, jalustinluuta jne.).
                  Tällaiset tuotteet voidaan luokitella fileiksi, vaikka ne olisi paloiteltu, edellyttäen että nämä palat voidaan tunnistaa fileistä saaduiksi.
                  Kahden ensimmäisen alakohdan säännöksiä sovelletaan seuraaviin kaloihin:
                  
                              a)
                           
                           
                              CN-alanimikkeiden 0304 49 90 ja 0304 87 00 tonnikalat (Thunnus spp.),
                           
                        
                              b)
                           
                           
                              CN-alanimikkeiden 0304 45 00 ja 0304 84 00 miekkakalat (Xiphias gladius),
                           
                        
                              c)
                           
                           
                              CN-alanimikkeiden 0304 49 90 ja 0304 89 90 marliinit ja purjekalat (Istiophoridae-heimo),
                           
                        
                              d)
                           
                           
                              CN-alanimikkeiden 0304 49 90 ja 0304 89 59 valtameressä elävät hait (Hexanchus griseus; Cetorhinus maximus; Alopiidae-heimo; Rhincodon typus; Carcharhinidae-heimo; Sphyrnidae-heimo; Isuridae-heimo).”
                           
                        
            
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä elokuuta 2014.
      
         
            Komission puolesta,
         
         
            puheenjohtajan nimissä
         
         Karel DE GUCHT
         
            Komission jäsen
         
      
   
   
      (1)  EYVL L 256, 7.9.1987, s. 1.